**Referat**

**Møde: Halsnæs Budgetsamråd d. 20. august 2019**

**Sognegården i Helsinge**

**Følgende sogne var repræsenterede:**

Alle sogne, var repræsenteret.

PU var repræsenteret ved provst Finn Edvardsen, Ejvind Hartmund, Poul Erik Kandrup, Mikael Juul Erthmann, Per Spindler Løth, samt Else Korsholm. Fra Stiftsrådet deltog Bent Peetz.

**Budgetsamråd Halsnæs**

**Velkomst og info. fra PU:**

Provsten bød velkommen.

1. **Provsts info.**
	* **Ingen deltagelse i ”Samarbejde - mellem Provstier om migranter og folkekirken”.**

PEK(PU) orienterede. Deltagelse i samarbejdet var betinget af en betaling på kr. 50.000 pr. år. Provstiudvalget havde bevilget kr. 35.000 pr. år, i en 3-års periode.

Da samarbejdet endeligt blev etableret var beløbet for deltagelse steget til kr. 75.000. Provstiet deltager derfor ikke i samarbejdet i første omgang.

Der er ingen migrantmenigheder etableret i Frederiksværk provsti, selv om provstiet har en større andel af migranter.

Samarbejdet har etableret sig, og i første omgang er det tolk der er prioriteret.

* + **Orientering - efter etableringen af 50% hospicepræst i provstiet.**

I provstiet er etableret en stilling som 50% hospicepræst, som varetages af Pia Niebuhr, der i forvejen er 50% sognepræst i Mårum. Pia har tidligere beskæftiget sig meget med området, og er meget glad for arbejdet.

1. **Budget 2020**

Landskirkeskatten kendes endnu ikke. Som følge af folketingsvalget er budgetprocessen for folkekirkens lokale kasser forsinket og provstiudvalgets frist for fastsættelse af ligningsbeløb udskudt til 8. oktober 2019.

Budgetmaterialet blev gennemgået.

Budgetmaterialet er udsendt til menighedsrådene i juli.

**PUK budgettet**

Kirkeministeriets ajourføringskursus i personregistrering for præster og kordegne, betales af provstiet i 2020. Udgiften vil forekomme hvert andet år.

Ny deltids provstisekretær/regnskabsmedarbejder på provstikontoret, ca. 15 timer/uge ansættes. Der afsættes kr. 300.000 i PUKs budget 2020.

(ses ikke på det udsendte materiale)

**Kirkekassernes budgetter**

Ølsted er prioriteret, så deres driftsbudget øges passende. Ølsted kirkekasse har fået bevilget kr. 250.000, til fordeling i driftsbudget efter menighedsrådets prioriterede ønsker.

Der er i den sammenhæng blevet kigget på fordelingen i provstiet. For 6 år siden var lønninger ca. 60% af driften – nu er den ca. 80%. Da der ikke kan tildeles flere midler via ligningen, må kirkekasserne skære på den øvrige drift eller omprioritere.

Indefrysning af feriepenge udgør ca. kr. 1,8 mio. i Halsnæs, og ca. kr. 4,3 mio. samlet for provstiet.

Pr. 31/12 2020 skal MR for hver funktionær gøre op, hvilket beløb medarbejderen har til gode. Medarbejderen skal godkende beløbet.

Der fremgår ikke specifikt hvornår beløbet skal indbetales, der er flere muligheder.

Stemmer de foreløbige prognoser for ligningen i 2020, vil der kunne afsættes beløb til indefrysningen.

**Spørgerunde til den på mødet omdelte opdaterede budgetoversigt.**

Der blev spurgt om kirkeskatteprocenten ikke kunne sættes op.

Svar: Det vil ikke være gavnligt, og Halsnæs har faktisk budgetter der kan køre fint rundt, sammenlignet med andre kommuner rundt om i landet. Og har kirkekasserne bare tålmodighed til de store projekter, så vil der også være midler til sin tid.

Der blev stillet spørgsmål til, om der bliver bevilget nok til at lave tilfredsstillende forhold for de ansatte.

Svar: Vi har det faktisk særdeles godt, her og i den Danske Folkekirke.

**FÆLLESMØDE kl. 17.00**

1. **Kirke-skoletjenesten – Repræsentantskabsmøde**

*For at holde menighedsrådenes mødefrekvens nede, besluttede repræsentantskabet i 2017 at det årlige repræsentantskabsmøde, hvor alle menighedsråd indbydes, skulle afholdes sammen med de årlige budgetsamråd, så der på budgetsamrådet er en separat del for hvert ligningsområde, og en fællesdel hvor repræsentantskabsmødet blandt andet foregår. Repræsentantskabsmødets tidligere varighed på et par timer, er dermed ændret til ca. en halv time. Skoletjenestens hjemmeside findes på* [*https://www.fsfp.dk*](https://www.fsfp.dk/)*.*

Bestyrelsens formand Else Korsholm bød velkommen til repræsentantskabsmødet. Alle vil modtage formandens beretning på skrift.

På aftenens møde skulle:

* Regnskab 2018 godkendes
* Foreløbigt budget 2020 godkendes
* Vælges mindst 2 suppleanter til Kirke-skoletjenestens bestyrelse.

**Godkendelse af Kirke-skoletjenestens regnskab 2018**

På mødet var skoletjenestens årsprogram og årsberetning lagt frem til menighedsrådene. Årsprogram og årsberetning laves hvert år.

Kirke-skoletjenestens regnskabsfører Villy Nielsen fremlagde regnskab 2018.

**Regnskab 2018 blev godkendt.**

Mette Berndsen/skoletjenesten berettede hvad sidste budget er anvendt til.

Fra starten for 11 år siden er antal klasser gået fra 70 til nu 240.

Det vides ikke præcist hvor meget skoletjenestens materiale anvendes i skolerne, men lærere giver udtryk for at de har de sidste 10 års materialer gemt, som de løbende anvender.

Det er dejligt at føle opbakningen til skoletjenesten.

Fra året der gik blev projektet Bevægelse fremhævet, hvor 400 elever deltog.

Fem skoletjenester var samlet omkring projektet i kristendomsundervisningen – kampsport blev valgt. Temaet var grænser, hvortil judo blev valgt.

Projektet er blevet efterspurgt – og vil nok blive gentaget på et tidspunkt.

Der er skrevet en bog om projektet – som forhåbentlig bliver en håndbog til lærerne.

Fra årsplan 2019/2020 blev fremhævet det landsdækkende projekt Går det hele ad helvede til. Til projektet er lavet et brætspil – Egnet. Spillet udfordrer de unge på deres principper.

Se årsplanen på <https://www.fsfp.dk/fileadmin/user_upload/AArsplan_2019-2020_web.pdf>

**Godkendelse af Kirke-skoletjenestens foreløbige budget 2020**

Kirke-skoletjenestens regnskabsfører fremlagde budget 2020.

Budgettet er udsendt sammen med provstiets materiale. Budgettet anvendes til honorarer, aktiviteter og materialer. Mette Berndsen/skoletjenesten har lavet en målsætning som bliver tilføjet det endelige budget.

**Foreløbigt budget 2020 blev godkendt.**

**Valg af suppleanter**

Følgende suppleanter blev valgt:

Sten Schæbel Rønnov/Vejby

Ebbe Torpegaard/Annisse

Mads Bennedsen/Mårum

Suppleanter har ikke pligt til at deltage i alle bestyrelsens møder.

1. **Områdeorganistordningen v/Områdeorganist Henning Nielsen**

*For at menighedsrådene får større kendskab til Områdeorganistordningens arbejde, er det valgt at Områdeorganistordningen bliver præsenteret ved budgetsamrådet, i den fælles del af budgetsamrådet. Dette fordi der måske på sigt vil være interesse fra menighedsrådene i Halsnæs, til at være med i ordningen.*

Til inspiration. Kort præsentation af det forløbne års aktiviteter og eventuelle tiltag.

Henning Nielsen har i år været organist i 30 år.

Sommerkoncerterne har givet et travlt år, og koncerterne er meget populære.

Der tilbydes 30 timers god koncert med kirkemusik og kammermusik i årets løb.

Siden sidste budgetsamråd har der været en tur til Sicilien - og det er ikke en badeferie, selvom der er mulighed for at bade. Til gengæld var der mulighed for at komme til at spille på mange forskellige orgler, hvor musikken der spilles, er musik der er komponeret til det enkelte orgel. Musikkens tidsperiode var denne gang 1685-1750.

Områdeorganistordningen har købt et cembalo, der er et meget fint instrument at spille barokmusik på/lære at spille på, og der vil blive lagt vægt på et fransk tema.

Der vil blive lavet en barokkoncert med fransk musik, og det vil blive muligt at udlåne instrumentet.

Som områdeorganist gives undervisning til Gribskovs organister.

Det er vigtigt at få tid til at forberede sig som organist, og det tager tid at sætte sig ind i nyt stof.

Områdeorganistordningen prøver også at få etableret et kor i Gribskov.

Bestyrelsen består af en repræsentant fra hver MR samt et medlem fra PU.

Bestyrelsen vil gerne have, at der til arrangementerne/koncerterne bliver lagt vægt på at præsentere kirken eller synge en salme, for at fremhæve at det er i kirkens rum det foregår.

1. **Orientering fra Stiftsrådet v/Bent Peetz – provstiets repræsentant i stiftsrådet.**

Stiftsrådet har et budget på kr. 3,5 mio., hvoraf godt kr. 1,5 mio. går til kommunikation. Har provstiets menighedsråd behov for hjælp til kommunikation, kan de kontakte stiftet.

Diakoni er også en del af budgettet, her kan stiftet ligeledes kontaktes.

Der er kr. 300 mio. i stiftsmidlerne.

1. **Vardemodellen**

Punktet udgik på fællesmødet.

**FÆLLES SPISNING kl. 18.15-19.15**

Mødet sluttede kl.: 19.30

Notat/Referat udført af Jeanette/provstisekretær

d. 03-02-2020